# All your base are belong to us

### Wikipedia

Kuva Zero Wing -pelin introsta, jossa lause alun perin esiintyy
Esimerkki kuvamanipulaatiosta, jossa lause on lisätty valokuvaan.
Netissä kiertänyt valokuva. Kuvaaja oli ottanut valokuvan auton ikkunasta ja vasta myöhemmin huomannut kuvasta, että tienvarteen oli kirjoitettu tunnettu lause.

All your base are belong to us (lyhennettynä "AYBABTU") on vahingossa väärin kirjoitettu englanninkielinen lause, joka aiheutti suuren mittakaavan ilmiön Internetissä vuosina 2001 ja 2002. Teksti on otettu vuonna 1989 ilmestyneen japanilaisen Zero Wing -nimisen videopelin englanninkielisestä versiosta. Koko peli oli käännetty englannin kielelle huonosti, mutta lause "all your base are belong to us" huvitti ihmisiä erityisen paljon.

Lause oikein kirjoitettuna olisi "all your bases belong to us" eli väärin kirjoitetusta lauseesta puuttuu monikon s -kirjain ja siinä on ylimääräinen olla -verbi. Lisäksi belong -verbi ("kuulua jollekin") ei ole erityisen hyvin sopiva lauseen kontekstissa. Suomennettuna lause tarkoittaa "kaikki tukikohtanne kuuluvat meille" (ts. "ovat hallussamme"). Itse Zero Wing -peli on tavanomainen avaruusympäristöön sijoitettu ampumapeli, joka sai suhteellisen myönteiset arvostelut lehdistössä.

AYBABTU -lause esiintyi ensimmäisen kerran Internetissä tiettävästi vuonna 1998. Siitä alkaen se alkoi levitä Internetin erilaisilla foorumeilla. Netissä levisi vuoden 2001 alusta lähtien paljon humoristisia kuvia, joihin kyseinen lause oli liitetty kuvankäsittelyohjelmalla. Erityisen tunnettu oli "Bad_CRC" -nimellä tunnettu Flash-animaatio, jota ladattiin netistä paljon, ja joka pääsi myös uutisiin Internetin uutispalstoilla ja myös joskus televisiossa.

Zero Wing -pelin versio, jonka alkuanimaatiosta AYBABTU-lause on peräisin, julkaistiin Sega Megadrivelle vuonna 1992. Alkuperäinen kolikkopeliversio Zero Wingistä ei sisällä kyseistä lausetta. Peli on saatavissa näiden lisäksi myös PC Engine -konsolille, mutta PC Enginen versiossa pelin aloittava animaatio on täysin erilainen eikä siinä esiinny kyseistä lausetta. Zero Wing -peliä ei koskaan julkaistu Sega Genesikselle eli Megadriven USA:n versiolle. Näin ollen peli olisi jäänyt Yhdysvalloissa varsin tuntemattomaksi ilman AYBABTU-kohua.

AYBABTU-ilmiön on katsottu osoittaneen Internetin kyvyn levittää uusia sanontoja nopeudella, joka ei olisi mahdollista perinteiselle massamedialle. AYBABTU-lausetta on käytetty esimerkkinä meemistä, eli itsestään leviävästä ajatuksesta tai viestistä. Vaikka lause meni pois muodista vuoden 2001 jälkeen, on se yhä yksi käytetyimmistä väärin kirjoitetun englannin kielen lauseista. Sitä käytetään usein sotahuutona monissa tietokonepeleissä, etenkin netin kautta pelattavissa. Lausetta muutetaan usein siten, että sana "base" korvataan jollain uuteen kontekstiin sopivammalla substantiivilla. Lause on myös esiintynyt lukuisissa yhteyksissä populaarikulttuurin eri aloilla.

## [muokkaa] Tietoa muualta

- Google Video — Zero Wing -pelin alkuanimaatio editoimattomana
- "Official" AYBABTU Video Site
- Newgrounds -sivuston All Your Base Flash -kokoelma

AYBABTU-rintamerkki
Haettu osoitteesta http://fi.wikipedia.org../../../a/l/l/All_your_base_are_belong_to_us.html

Luokat: Nettihuumori | Tietokone- ja videopelihuumori | Lentävät lauseet

##### Views

- Artikkeli
- Keskustelu
- Nykyinen versio

##### Etsi

##### Muilla kielillä

- English
- Česky
- Deutsch
- Esperanto
- Español
- Eesti
- Français
- עברית
- Italiano
- 日本語
- 한국어
- Nederlands
- Norsk (bokmål)
- Polski
- Português
- Svenska
- 中文
- Bân-lâm-gú